cyanic-selkie/wikianc huggingface dataset:
Vandre min vei
Going My Way ble godt mottatt av filmkritikerne og ble belønnet med hele syv Oscar-priser (Beste film, beste regi, beste mannlige hovedrolle, beste story, beste manus, beste mannlige birolle og beste sang og beste musikk). Den vant også tre Golden Globes (beste dramafilm, beste regi og beste mannlige birolle)
Den ble i 1945 etterfulgt av Klokkene i St. Mary. Den var også opphav til TV-serien Going My Way fra 1962.
Om filmen
I 2004 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.
Santa Clara County
Santa Clara County er et fylke i den amerikanske delstaten California. Mange IT-bedrifter befinner seg i Silicon Valley i dette fylket.
Amblyoponinae
Amblyoponinae er en gruppe (underfamilie) av maur. Disse små, sylindriske maurene har et underjordisk levesett. Det er kjent ca. 100 arter fordelt på ca. 10 slekter.
Utseende
Små (gjerne bare rundt 2 mm lange), slanke, sylindriske maur, oftest rødbrune på farge. Fasettøyne finnes vanligvis, men er ganske små. Kjevene er som oftest lange og slanke. Kroppen er slank og sylindrisk, beina vanligvis ganske korte. Bakkroppen er tett festet til pedicelen (den hvelvede petiolus), slik at denne ikke har noen eksponert bakflate som den har hos de fleste andre maur. Bakkroppen er vanligvis nokså lang og tynn.
Levevis
Disse artene fører et skjult, underjordisk liv, blant annet på savanner. De er rendyrkede rovdyr. Noen har spesielle levesett, blant annet synes noen Amblyopone-arter å leve nesten utelukkende av skolopendere.
Utbredelse
De finnes i de fleste verdensdeler, men mangler i de kalde områdene og i Europa.
Marina Lisohor
Marina Lisogor (født 11. mai 1983) er en ukrainsk langrennsløper. Hun representerte landet sitt under Vinter-OL 2014 i Sotsji, der hennes beste resultat var nummer 58 på 10 kilometer klassisk. Hun testet positivt på det forbudte stoffet trimetazidin.
Sportsåret 1916
Sportsåret 1916 er en oversikt over hendelser, resultater, fødte og avdøde personer med tilknytning til sport i 1916.
Dødsfall
…
Angola under Sommer-OL 2008
Angola under Sommer-OL 2008. Trettito sportsutøvere, nitten menn og tretten kvinner fra Angola deltok i seks sporter, friidrett, basketball, padling, svømming, håndball og volleyball under Sommer-OL 2008 i Beijing. Det var sjette gangen Angola deltok i et sommer-OL, de vant ingen medaljer. Friidrettsutøveren João N'Tyamba var Angolas flaggbærer under åpningsseremonien.
Bertrand Russell
'''Bertrand Arthur William Russell, den 3. jarl Russell''' (født 18. mai 1872 i Trellech i Monmouthshire, død 2. februar 1970 i Penrhyndeudraeth i Wales) var en britisk matematiker, filosof, logiker, historiker og samfunnskritiker. På ulike tidspunkt i livet betraktet han seg som liberaler, sosialist og pasifist, men sa selv at dette aldri hadde vært dyptgående overbevisninger. Han ble født og døde i Wales, men tilbragte mesteparten av livet sitt i England. I 1950 ble han tildelt nobelprisen i litteratur «som en anerkjennelse av sitt varierte og betydelige forfatterskap der han har fremstått som en av menneskehetens og tankefrihetens forkjempere»
Filosofi
Russell var innflytelsesrik innen filosofien og matematikken. Sammen med Frege og Wittgenstein blir han regnet som en av opphavsmennene til analytisk filosofi. Han bidro til alle emner innen filosofien, med unntak av estetikk. Spesielt produserte han arbeid innen metafysikk, matematisk logikk og filosofi, språkfilosofi, etikk og epistemologi. I Principia Mathematica, skrevet sammen med Alfred North Whitehead, forsøkte han å legge et logisk grunnlag for matematikken. Essayet On Denoting har blitt kalt et paradigme innen filosofien. Begge verkene har hatt stor innflytelse innen logikk, matematikk, lingvistikk og analytisk filosofi.
Han er også opphavsmann til Russells paradoks i mengdelæren, et paradoks som bygger på egenskaper ved mengden av mengder som ikke er elementer i seg selv.
Pasifisme og livssyn
Russell-familien har i lang tid vært aktiv i britisk politikk. Russells bestefar, Lord John Russell, var statsminister to ganger og introduserte The Reform Bill i 1832, lovverket som åpnet for en bredere stemmerett i England. Russells bror Frank, den 2. jarl Russell, var Labours leder i Overhuset og statssekretær i Ramsay MacDonalds regjering. Russells sønn Conrad, den 5. jarl Russell, var liberaldemokratenes talsmann i bl.a. innenrikspolitiske saker. John Stuart Mill var venn av familien og gudfar til Bertrand Russell, som selv stilte til valg til Underhuset, men ble ikke valgt. Russell var dessuten en markant antikrigs-aktivist, tilhenger av frihandel, anti-imperialist og motstander av atomvåpen. Hans pasifistiske pamfletter mot verneplikt under første verdenskrig kostet ham først en bot; så mistet han et stipend i Cambridge; så passet sitt, og til sist ble han idømt seks måneders fengsel. Likevel støttet Russell væpnet kamp mot nazismen under andre verdenskrig. «…tre pasjoner – lengselen etter kjærlighet, tørsten etter kunnskap og en uutholdelig medfølelse med en lidende menneskehet – har som heftige vinder blåst meg frem og tilbake på en ustadig kurs over dype oseaner av redsel, på grensen til fortvilelse,» sa han selv om sin nagende frykt for dybden i sine følelser og for å bli gal. Imidlertid maktet han å bruke sin voksende skepsis og tap av tro til beste for samfunnet. Slik ble Russell en av 1900-tallets mest innflytelsesrike intellektuelle.
I november 1916, bare noen måneder etter slaget ved Somme, utgav Russell Principles of Social Reconstruction, der han leter etter en psykologisk forklaring på den massive aggresjonen bak første verdenskrig. Han skiller mellom destruktive impulser som gjør eiendom og erobring til en besettelse, og skapende impulser innen utdanning, kunst og familie som bør være rettesnor for politisk og økonomisk reform. Hans sosialfilosofi er basert på disse grunnprinsippene, og hans politiske teori på de kreftene i menneskesinnet som frembringer nestekjærlighet og demper aggresjon. Her kritiserer han også den rådende engelske liberalismen, som Russell mente bygde på konkurranse og individualisme.
Santa Cruz County (California)
Santa Cruz County er et fylke i den amerikanske delstaten California.
Bertrand Russell
Pasifisme og livssyn
I 1920 ble han med en Labour-delegasjon til Sovjetunionen og møtte Lenin i Kreml. Etterpå skrev han The Practice and Theory of Bolshevism, en nærmest profetisk analyse av det som kom til å skje i Sovjetunionen under Stalin, innbefattet Gulag, ensrettingen av kunst og vitenskap, og Den store terroren: «Landet slo meg som et gigantisk fengsel, der fangevokterne var…trangsynte maktdyrkere.» Han forutså regimets vending mot autoritær nasjonalisme, militarisme, byråkratisering og partifunksjonærenes seier over revolusjonens idealister. Han merket seg at Lenin blåste av demokratisk sosialisme og mente at sosialisme ikke kan innføres på annen måte enn ved voldelig revolusjon. Russell gjennomskuet Lenins brutalitet, og ble nå uglesett både fra høyre og venstre; men da boken hans skulle bli gitt ut på nytt i 1947, trengte han ikke å endre noe i den. Han hadde reist til Sovjetunionen med åpent sinn og i håp om å finne et samfunn som banet vei for en bedre fremtid for menneskeheten. I stedet ble han sjokkert over styrets nyttetenkning og dets «likegyldighet overfor kjærlighet, skjønnhetslengsel og impulsivitetens liv.» Sovjetstaten fremstod som en nasjon av bønder som ble tyrannisert av en liten gruppe byfolk. Kapitalisme og kommunisme ytret samme ønske om industrialisering for enhver pris. Bolsjevikenes mål var å gjøre den russiske bonden til en industriarbeider og lik en yankee så raskt som mulig, mente Russell. I Russland traff han Maksim Gorkij som bad ham fortelle verden om det russiske folkets lidelser. Fridtjof Nansen hørte denne appellen, som inspirerte ham og Herbert Hoover til å starte Nansenhjelpen.
Etterkrigstid
Bertrand Russell var gift fire ganger, og skrev over sytti bøker. På 1950-tallet var han ofte å se på Trafalgar Square iført sin svarte dress med klokkekjede mens han holdt taler mot atomopprustning. I 1958 var han en av medstifterne i Kampanjen mot atomvåpen, og ble for andre gang i sitt liv fengslet i 1961 for sivil ulydighet. På grunn av høy alder fikk han de to månedene redusert til syv dager. I 1967 frontet han Russell-tribunalet som kritiserte USAs engasjement i Indokina. Han var også religionskritiker.
I 1950 fikk Russell nobelprisen i litteratur «som en anerkjennelse av hans varierte og betydelige forfatterskap der han har fremstått som en av menneskehetens og tankefrihetens forkjempere».
Flystyrt
I oktober 1948 overlevde Russell Bukken Bruse-ulykken i Trondheimsfjorden, da han skulle til Trondheim og holde et foredrag i Studentersamfundet. Nitten personer omkom, men alle i røykesalongen reddet seg, og der satt Russell med pipen sin. Da han var kommet trygt til Trondheim og ble spurt om sin reaksjon, svarte han bare: «Vannet var svært kaldt.»
Wada-test
Wada-test er en testprosedyre som anvendes for å fastslå lokalisering av språkfunksjoner og hukommelsesfunksjoner i de to hjernehalvdelene. Wada-test kan være aktuelt når man planlegger nevrokirurgiske inngrep i hjernen og hvor nevrokirurgen ønsker å planlegge inngrepet slik at det kan foretas med minst mulig risiko for å ramme viktige hjernefunksjoner. Prosedyren anvendes oftest ved hjernekirurgi ved epilepsi, men kan også være aktuell ved tumor-kirurgi. Man bedøver hver hjernehalvdel separat, mens pasienten er våken og kontaktbar. Man kan da fastslå om den ikke-bedøvde hjernehalvdelen kan ivareta språkfunksjoner og hukommelsesfunksjoner på tilfredsstillende måte uten medvirkning fra den bedøvde hjernehalvdelen.
Separat anestesi av hjernehalvdelene utføres ved å injisere en lav dose av et hurtigvirkende barbiturat i den ene hjernehalvdelens blodforsyning, oftest i halspulsårens forsyningsområde. Undersøkelsen gjennomføres som oftest av klinisk nevropsykolog i samarbeid med nevroradiolog.
Denne undersøkelsen har vært i bruk internasjonalt siden slutten av 1940-årene og anvendes fremdeles, men har i en viss utstrekning blitt erstattet av funksjonelle hjerneavbildningsteknikker som ikke innebærer invasive prosedyrer.
Denne testprosedyren har fått sitt navn fra nevrologen Juhn Atsushi Wada som introduserte denne metoden.
Eksterne lenker
Mer informasjon om Wada-test finnes på Rikshospitalets informasjonssider.
Michael Way
Michael James Way (født 10. september 1980) er en amerikansk musiker som er bassist i bandet My Chemical Romance. Han og broren Gerard spilte sammen i bandet fra 2001 til 2013 og når det startet opp igjen i 2020. Han begynte i My Chemical Romance samtidig som gitaristen Ray Toro.
Michael vokste opp i Belleville i New Jersey, sammen med sin bror Gerard Way.
Da bandet skulle spille inn det tredje albumet The Black Parade bodde de i et «spøkelseshus» i en kort periode for å få inspirasjon til låter. «Mikey» sies å ha vært så redd at han smøg seg inn i Gerards rom om nettene, og sov på gulvet der. Michael tenkte på å forlate bandet rundt denne tiden, men da broren dedikerte store deler av singelen Famous Last Words til Mikey, bestemte han seg for å bli.
Etter oppløsningen av My Chemical Romance startet han bandet Electric Century sammen med sin venn David Debiak.
Guillermo Molina
Guillermo Molina (født 16. mars 1984) er en spansk vannpolospiller. Han representerte landet sitt under Sommer-OL 2012 i London, der han endte på sjetteplass med det spanske landslaget.
Mexico under Panamerikanske leker 1979
Mexico under Panamerikanske leker 1979. Mexico deltok i de 8. Panamerikanske leker som ble arrangert i San Juan i perioden 1. og 15. juli 1979.
Teng (stat)
Teng (tradisjonell kinesisk: 滕, pinyin: Téng, eller 滕國, Ténggúo, ca. 1046–414 f.Kr.) var en liten kinesisk stat i Vår- og høstannalenes tid og De stridende staters tid i den kinesiske oldtid.
Den lå sør i det som nå er provinsen Shandong. Dens territorium ligger i dag på området til bydistriktet Tengzhou (滕州市).
Herskerfamiliens slektsnavn var Ji (姬). Staten ble erobret og annektert av staten Yue under kong Gou Jian av Yue (越王勾践; reg. 496–465 f.Kr.).
Den lille staten Teng var vasall under staten Lu og var hjemstedet til filosofen Mozi (Micius) og arkitekten Lu Ban (鲁班).
Sierra County (California)
Sierra County er et fylke i den amerikanske delstaten California.
Solano County
Solano County er et fylke i den amerikanske delstaten California.
Meguro
Meguro (目黒区 -ku) er en av Tokyos 23 bydeler. Området grenser til disse bydelene: Shibuya i nordøst, Setagaya i vest, Ota i sør og Shinagawa i sørvest.
Villa San Pietro
Villa San Pietro (sardisk: Santu Pèdru) er en italiensk kommune i Storbyområdet Cagliari i regionen Sardinia. Den har 2 107 innbyggere og ligger rundt 37 meter over havet.
San Mateo County
San Mateo County (spansk for St. Matteus) er et fylke i den amerikanske delstaten California.
Geografi
San Mateo County ligger i San Francisco Bay Area og dekker det meste av San Francisco-halvøya rett sør for San Francisco og nord for Santa Clara County og Santa Cruz County. San Francisco International Airport ligger i den nordlige enden av fylket, og Silicon Valley begynner i den sørlige enden.
De bebygde områdene er hovedsakelig forstadsbebyggelse, med noen tett bebygde byområder.
Historie
San Mateo County ble opprettet i 1856 ved at områder ble skilt ut fra San Francisco County og Santa Cruz County.
Som stedsnavn er San Mateo kjent i området helt siden 1776 og er på gamle kart brukt flere steder i fylket på blant annet bosettinger og geografiske formasjoner. Fram til rundt 1850 ble imidlertid formen San Matheo brukt.
Befolkning
Befolkningen er etnisk sammensatt, hvor 7,4 % var av italiensk, 7,1 % irsk, 7,0 % tysk og 5,3 % engelsk avstamming.
Politikk
Politisk er fylket dominert av Det demokratiske parti. Fylket ledes av det direkte valgt fempersons The San Mateo County Board of Supervisors som leder det daglige arbeidet i fylket. De fem representerer hvert sitt distrikt, som er delt inn slik at de representerer omtrent like mange innbyggere, men velges samlet av alle fylkets velgere.
Næringsliv
Fylket er hjemsted til flere større selskaper, blant dem i
Kommunikasjoner
Den nordlige delen av fylket er gjennom stasjoner i Daly City, Colma, South San Francisco, San Bruno, Millbrae og lufthavnen knyttet til Bay Area Rapid Transit.
Kommunefrie områder
Følger byer og områder er kommunefrie:
Olav Berstad
Olav Berstad (født 19. september 1953 i Tromsø) er en norsk ambassadør.
Etter Forsvarets russiskkurs og cand.mag. startet han i 1979 å arbeide for Utenriksdepartementet.
Sonoma County
Sonoma County er et fylke i den amerikanske delstaten California.
Feskebruket heime
Feskebruket Heime er et musikkalbum med det norske bandet Senjahopen, utgitt i 2016. Albumet er en samling av coverlåter albumet spilte inn før de ga ut sin første plate, og ble gitt ut i begrenset opplag, med kun 100 eksemplarer, utelukkende på vinyl med bilde trykt rett på disken. Sangene på albumet er alle covre, men teksten er skrevet om til norsk, med en lokal vri og handler om livet i Nord-Norge.
Sportsklubben Brann i 1995
Sportsklubben Brann i 1995 inneholder samtlige spillere, tabell og kamper som Sportsklubben Brann spilte i fotballsesongen 1995.
Gimle Basket
Gimle Basketballklubb (stiftet i 1972) er en basketballklubb som er tilsluttet Norges Basketballforbund - Region Vest.
Klubben spiller sine hjemmekamper i Gimlehallen, og har lag i både Eliteserien for menn og Eliteserien for kvinner.
Kvinner
Gimle har spilt alle sesongene i Kvinneligaen (Kvinneligaen endret i 2018 navn, til BLNO Damer) etter at ligaen endret navn før 2007/08-sesongen. Siden da har klubben vunnet 3 seriegull, 3 seriesølv og 2 seriebronse.
Menn
Spillerstall
Sveits’ kvinnelandslag i ishockey
Det sveitsiske kvinnelandslaget i ishockey er underlagt Schweizerischer Eishockeyverband. Sveits blir per i dag rangert som femte beste kvinnelandslag i verden. Sveits har 735 kvinnelige utøvere av ishockey per 2009. Hovedtrener er René Kammerer.
Ramona Härdi
Ramona Härdi (født 9. april 1997) er en sveitsisk skøyteløper.
Hun representerte Sveits under Vinter-OL 2018 i Pyeongchang, hvor hun ikke kvalifiserte seg til finalen på fellesstarten.
Sammenlagt i Verdenscupen
Oppdatert etter sesongen 2020/21.
Check on It
«Check on It» er en single fra musikkalbumene B'Day & Number 1's av Beyoncé Knowles.
Ring the Alarm
«Ring the Alarm» er en single fra musikkalbumet B'Day av Beyoncé Knowles.
Batoscelis
Batoscelis er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Små (ca. 5 millimeter), avlange, sylindriske, gjerne rødlige løpebiller. Hodet er kort og bredt med rundet utstående fasettøyne, antennene forholdsvis korte. Pronotum er avrundet firkantet, spredt og grovt punktert. Dekkvingene er jevnbrede med fine punktstriper.
Utbredelse
Slekten er utbredt i Afrika.
Grace Marguerite Hay Drummond-Hay
Grace Marguerite Hay Drummond-Hay, Lady Hay Drummond-Hay (født Grace Marguerite Lethbridge, 1. september 1895 i Liverpool i England, død 12. februar 1946 i New York City i USA) var en britisk journalist som ble den første kvinne til å reise jorden rundt i et luftskip, en zeppeliner. Selv om hun ikke var flyver, bidro hun til å kaste glans over og gi sine lesere kjennskap til luftfart gjennom sine artikler i de store aviser i USA sent på 1920-tallet og tidlig 1930-tall.
Tidlig liv
Grace Lethbridge var eldste datter av Sidney Thomas Lethbridge og hans kone, Grace Emily (født Willis). Hun ble gift i 1920 med Robert Hay Drummond-Hay (1846–1925), 25 år gamnel. Hennes mann var nesten femti år eldre. . Ektemannen var født i Tanger i Marokko og hadde vært britisk generalkonsul i mange år i Beirut i Libanon. Han hadde tidligere vært gift med Euphemia Katrina Willis Flemming som han hadde fire barn med. Barna var alle betydelig eldre enn sin nye stemor, den yngste, Florence Caroline var 15 år eldre. Etter 15 års ekteskap døde ektemannen, da hun var 41 år. Som ung aristokratisk enke bodde hun i sin leilighet i London.
Karriere
Etter å ha skrevet for engelske aviser som The Sphere, ble hun som journalist engasjert i William Randolph Hearsts aviser sent på 1920-tallet. Som journalist skrev hun for The Chicago Herald and Examiner som en av passasjerene ombord i den første transatlantiske flyvning med en sivil passasjer-zeppeliner i 1928.
Dette luftskipet, LZ 127 «Graf Zeppelin» var også det første til å fly jorden rundt i 1929. Denne jordomflyvningen skjedde i august 1929 med start i Lakehurst, New Jersey og retur 21 dager senere, etter stopp i Friedrichshafen (Tyskland), Tokyo og Los Angeles. Drummond-Hay var eneste kvinnelige passasjer. Blant hennes reisefølge var den australske oppdager George Hubert Wilkins, den amerikanske multimillionæren William B. Leeds, US Navy Commander Charles Emery Rosendahl, og Jack C. Richardson, den amerikanske Hearst-korrespondenten Karl H. von Wiegand, Hearst-fotografen Robert Hartman, den spanske aviskorrespondenten Joachim Rickard, den tyske korrespondenten Heinz von Eschwege-Lichbert, og Geronimo Megias, lege og livlege til den spanske kong Alfonso XIII. Kaptein på denne turen var Hugo Eckener. Drummond-Hay ble berømt etter at hun kom til New York. Hennes karriere som journalist var sikret for de kommende tiår.
Hun reiste til krigsskueplasser som Etiopia og var utenrikskorrespondent i Mandsjuria. Drummond-Hay arbeidet tett sammen med sin eldre kollega Karl H. von Wiegand. Hun ble rost og verdsatt for sin ekstraordinære skjønnhet, vittighet og intelligens og måten hennes artikler var skrevet. Drummond-Hay var i sin tid en kjent og respektert journalist. Da hun var død ble hun lagt i kisten med en verdifull juvel som hun hadde fått av den etiopiske keiser Haile Selassie.
Siste år
Under andre verdenskrig ble Drummond-Hay og Karl H. von Wiegand internert i en japansk leir i Manila. Da de ble satt fri i 1945 var hun svært syk. De returnerte til USA, men under et opphold i New York døde Drummond-Hay av blodpropp i Lexington Hotel. . Til hennes begravelse møtte mange notable personer for å vise henne den siste ære, inklusive William Randolph Hearst og Marion Davies. Etter kremasjonen ble hennes aske bragt til England av hennes mangeårige venn og kollega Karl von Wiegand.
Ettermæle
Hennes navn er nevnt i flere bøker skrevet om de tidlige zeppelinerflyvninger, men ingen stor biografi eller annen betydningsfull dokumentasjon er skrevet om hennes liv.
En australsk dokumentar, The Airships: Ship Of Dreams, ble produsert i 2004. Den inneholdt klipp fra hennes tur med luftskipet.
Halvdokumentaren Farewell
I 2009 kom en nederlandsk halvdokumentar kalt Farewell den var redigert av Ditteke Mensink på grunnlag av Gerard Nijssens granskning. Den inneholdt klipp av henne og LZ 127 «Graf Zeppelin» i den første jorden rundt flyvning. Filmtidsskriftet Variety beskrev dokumentaren som «besnærende».
Katja Galstjan
Katja Galstjan (armensk: Կատյա Գալստյան; født 1. januar 1993) er en armensk langrennsløper. Hun representerte landet sitt under Vinter-OL 2014 i Sotsji, der hennes beste resultat var nummer 64 på 10 kilometer klassisk.
Under Vinter-OL 2022 i Beijing, ble hun nummer 80 på sprinten.
Grace Marguerite Hay Drummond-Hay
Halvdokumentaren Farewell
Likevel, noe av dokumentaren er ikke riktig; luftskipets halefinne røk ikke under jordomflyvningen, det hadde hendt under en tidligere transatlantisk flyvning i oktober 1928. Så skipet behøvde ikke å gå ned på havet for reparasjoner.
Lauvstad
Lauvstad (tidligere Feden) er en liten bygd i Volda kommune. Egentlig er Lauvstad et lite men relativt tettbebygd område rundt fergekaia med forbindelse til Volda, men navnet blir brukt som en samlebetegnelse for bygdene med postnummer 6133: Ulvestad, Sætre og Lauvstad. Den offisielle samlebetegnelsene på disse bygdene er Ulvestadbygda. Lauvstad har et par hundre innbyggere. Bygda anløpes av fergesambandet Volda-Lauvstad.
Lauri Ingman
Lars (Lauri) Johannes Ingman (født 30. juni 1868 i Östermark, død 25. oktober 1934 i Åbo) var en finsk teolog, biskop og politiker. Fra 1916 til 1930 var han professor i praktisk teolog på Helsingfors universitet. Han var også medlem av det konservative Nationella samlingspartiet, der han blant annet var både talsmann i Riksdagen og bekledde flere statsrådsverv. Han har også Finlands statsminister to ganger, i 1918–1919 og 1924–1925. I 1930 ble han valgt til Erkebiskop av Åbo, den evangelisk-lutherske kirken i Finlands overhode.
Sutter County
Sutter County er et fylke i den amerikanske delstaten California.
Kjellås batteri
Kjellås batteri ligger vest for Glomma i Skiptvet kommune, noe syd for Vamma kraftverk, og er et av befestningsanleggene som ble bygget forut for unionsoppløsningen 1905.
Batteriet ble bygget i 1902- 1903 som et forhåndsutbygd stillingsområde for Posisjonsartilleriet. Det hadde åtte åpne kanonstandplasser for 8,4 cm feltkanoner med en rekkevidde på ca. 6 km. Standplassene er godt adskilt. Bak disse er de bundet sammen av en vollgang. Mellom standplassene er det doble ammunisjonsnisjer. Anlegget er delvis nedsprengt i fjell og er blant de største enkeltanlegg blant grensebefestningene i Østfold.
Batteriets oppgave var å hindre overgang ved Grønsund fergeleie og ellers dekke Glomma. Fem av standplassene danner en linje med skuddretning mot Eidsberg kirke. De siste tre stillingene på høyre fløy har retning mot sørøst. Batteriet kontrollerer også en del veier med tilknytning til jernbanestasjoner langs Østfoldbanens østre linje: Mysen, Eidsberg, Rakkestad og Slitu.
Anlegget eies fortsatt av Forsvaret, og er en del av Nasjonale Festningsverk.
Norsk Bonde- og Småbrukarlag
Norsk Bonde- og Småbrukarlag (eller bare Småbrukarlaget) er en politisk og økonomisk uavhengig organisasjon for bønder og småbrukere, som har som mål å fremme folket i landbruket sine faglige, kulturelle, sosiale og økonomiske interesser. Organisasjonen ble etablert i 1913. Norsk Bonde- og Småbrukarlag har på lik linje med Norges Bondelag forhandlingsrett med staten om jordbruksavtalen.
Organisasjonsstrukturen bygger på 260 lokallag og 18 fylkeslag, der vel 7000 er medlemmer. Organisasjonen gir ut fagbladet Bonde og Småbruker. Leder er Tor Jacob Solberg.
Togoland
Togoland var et tysk protektorat i Vest-Afrika. Det ble etablert i 1884, da det tyske keiserriket skaffet seg kolonier som ledd i kappløpet om Afrika. Hovedstaden var Lomé. Tyskland hadde kontroll over Togoland til 1914, da det ble erobret av Frankrike og Storbritannia. Området utgjorde 90,479 km².
Tyskerne konsentrerte seg om å utnytte Togoland til landbruksformål. Det ble dyrket oljepalme og det ble satset på kakao- og bomullsplantasjer. Jernbane ble utbygget for å knytte havnebyen Lomé til innlandet.
Togoland hadde Tysklands viktigste telegrafstasjon utenlands, fullført i juni 1914, og området var derfor viktig for landets fiender i første verdenskrig. Tyskland hadde kun en beskjeden militærstyrke i området. I august 1914 ble Togoland invadert av britene fra vest og franskmennene fra øst.
Delingen av området mellom Frankrike og Storbritannia ble folkerettslig regulert av Folkeforbundet, som gjorde det til mandatområde. I 1945 ble det, fortsatt delt, gjort til tilsynsområde under FN. Den største, østre delen, Fransk Togoland, fikk selvstendighet og ble til republikken Togo i 1960. Den vestre delen, Britisk Togoland, gikk i 1957 sammen med den britiske kolonien Gullkysten og ble til Ghana.
Hamophthiriidae
Hamophthiriidae er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Det er bare kjent én art, som lever på skjermflygere.
Utseende
En middelsstor (lengde 1,7-2,5 mm), gulaktig, flat lus, nokså avlang med korte bein. Hodet er kraftig sklerotisert (hardt) foran. Antennene består av tre ledd, det innerste av disse er kraftig oppsvulmet og har en krok ytterst. Hodet har flere skarpe pigger.
Utbredelse
Lusenes utbredelse følger vertsdyrene, og følgelig forekommer denne familien bare i et område av Sørøst-Asia der skjermflygerne lever, med hovedvekt på Filippinene, Malaysia og Borneo.
Gullstikka 2007
Gullstikka 2007, den sjette Gullstikka-utdelingen, ble arrangert på Sentrum Scene den 6. mars 2008. Det var også mulig å følge utdelingen direkte på NRK Nett-TV og vil bli sendt på NRK3 8. mars 2008.
Vinnere og nominerte
Gullstikka-vinnerne står i uthevet skrift.
Nadav Guedj
Nadav Guedj (hebraisk: נדב גדג, født 2. november 1998 i Paris, oppvokst i Netanya) er en israelsk sanger. Han vant den israelske talentkonkurransen HaKokhav HaBa i 2015 og representerte Israel i Eurovision Song Contest 2015 med sangen «Golden Boy», der han endte på niendeplass med 97 poeng.
Bach-Gesellschaft
Bach-Gesellschaft zu Leipzig ble stiftet i 1850, på 100-årsdagen for komponisten og thomaskantoren Johann Sebastian Bachs død, med det ene formålet å publisere Bachs omfangsrike oeuvre i en komplettutgave.
Initiativtakere var blant annet komponistene Robert Schumann, Franz Liszt, Ignaz Moscheles og Louis Spohr, Mozart-biografen Otto Jahn, musikkviteren Carl von Winterfeld, musikkteoretikeren Siegfried Wilhelm Dehn, og thomaskantor Moritz Hauptmann.
Første bind av Bach-Gesamtausgabe forelå i 1851. Til tross for en rekke feil, vilkårlig utvalg versjoner, mangler i den kildekritiske delen og en heller tilfeldig nummerering, var det en banebrytende utgave som i vesentlig grad bidro til studiet og forståelsen av Bachs musikk og som var standardutgaven for Bachs verk inntil Bärenreiters historisk-kritiske Neue Bach-Ausgabe (2007).
I tråd med foreningens formålsparagraf oppløste Bach-Gesellschaft seg selv etter at oppgaven med det 50. og siste bindet var fullført. 27. januar 1900, på det samme møtet som oppløste den gamle foreningen, ble Neue Bachgesellschaft konstituert. Til stede var redaktøren Hermann Kretzschmar, innehaver av forlaget Breitkopf & Härtel Oskar von Hase, thomaskantor Gustav Schreck, samt Martin Blumner, Siegfried Ochs, Joseph Joachim og Franz Wüllner.
Kontekst
Kontekst (fra latin: contextus, «sammenveving») er begrepet for omstendighetene omkring en hendelse eller en tilstand. Konteksten virker inn på hvordan vi tolker denne hendelsen eller tilstanden, og den vil også virke inn på hvordan hendelsen forløper. Dersom det gjelder personer, skal det beskrive tiden personen levde i.
I pragmatikken er kontekst all informasjon og kunnskap som er nødvendig ut over språklig kompetanse som vi trenger for å forstå en ytring eller en tekst. Det kan være kunnskap om forholdet mellom sender og mottaker. Slik kunnskap er nødvendig om vi skal tolke ytringen «Kommer du?» som en oppfordring eller et nøytralt spørsmål. Det kan videre basere seg på den fysiske situasjonen eller de kulturelle rammene som ytringen forekommer i.
I de fleste tekster (mangler referanser) forutsettes en viss faktisk eller kulturell bakgrunnskunnskap for at teksten skal kunne tolkes og forstås rett. En slik bakgrunnskunnskap er også en del av konteksten.
Raymond Manuel Toro
Raymond Manuel Toro (født 15. juli 1977) var en av de to gitaristene i bandet My Chemical Romance. Han var hovedgitarist, mens Frank Iero var rytmegitarist. Ray Toro medvirket også som vokalist. Han ble kjent med MCR-vokalist Gerard Way gjennom Gerards bror Mikey Way, og like etterpå dannet de My Chemical Romance.
Petter Bruer Hanssen
Petter Bruer Hanssen (født 8. januar 1986) er en norsk fotballspiller som spiller for i 4.div. Fra sesongen 2007 spilte han for Odd Grenland etter overgang fra FK Tønsberg. Bruer Hanssen er først og fremst venstreving, men har også vært brukt på midtbanen. Han har spilt på aldersbestemte landslag fra G16 til U21. 27. juni 2008 annonserte at de var enige med Odd Grenland om en overgang for Petter Bruer Hanssen. I 2012 vendte Bruer Hanssen hjem til Stokke på grunn av alle skadene han har hatt i løpet av tiden i.
Marc Minguell
Marc Minguell (født 14. januar 1985) er en spansk vannpolospiller. Han representerte landet sitt under Sommer-OL 2012 i London, der han endte på sjetteplass med det spanske landslaget.
Stanislaus County
Stanislaus County er et fylke i den amerikanske delstaten California. Modesto er både fylkessete og den største byen i Stanislaus County. I 2010 hadde fylket et innbyggertall på 514 453. Fylket er oppkalt etter elven Stanislaus.
Ulvestad
Ulvestad er et stedsnavn og et etternavn.
Veronika Mayerhofer
Veronika Mayerhofer (født 10. juli 1992) er en østerriksk langrennsløper. Hun representerte landet sitt under Vinter-OL 2014 i Sotsji, der hennes beste resultat var nummer 47 på 10 kilometer klassisk.
Serbia i Eurovision Song Contest
Serbia debuterte i Eurovision Song Contest i 2007 og har deltatt 15 ganger. Landet deltok tidligere som en del av Jugoslavia, siden som en del av Serbia og Montenegro, og fra 2007 som selvstendig nasjon.
Serbia vant konkurransen på sitt aller første forsøk som selvstendig nasjon med Marija Šerifović og «Molitva». Sett bort fra Sveits i konkurransens første år i 1956, har ingen andre land vunnet Eurovision Song Contest på første forsøk. Som følge av seieren arrangerte Serbia Eurovision Song Contest året etter i hovedstaden Beograd.
I tillegg til seieren har Serbia havnet på topp fem to ganger: Željko Joksimović' tredjeplass i 2012 og Konstraktas femteplass i 2022. Serbia har aldri kommet sist, men kvalifiserte seg ikke til finalen i 2009, 2013 og 2017.
Historikk
Serbia var tidligere en del av Jugoslavia, som deltok i Eurovision Song Contest fra 1961 til 1992. I 1991 løsrev Slovenia, Kroatia og daværende Makedonia seg fra landet. Bosnia-Hercegovina fulgte etter våren 1992, og dermed var Serbia og Montenegro i praksis de eneste som deltok som Jugoslavia i konkurransen i 1992. Kort tid etter ble reststaten FR Jugoslavia utestengt fra Eurovision Song Contest. Dette var en del av de mange FN-sanksjonene mot nasjonen, på grunn av jugoslaviakrigene og den kroatiske uavhengighetskrigen.
Den nye føderasjonen Serbia og Montenegro søkte om å få delta i konkurransen igjen i 2003, men Den europeiske kringkastingsunion (EBU) avslo søknaden og begrunnet det med at for mange land ville bli stående utenfor finalen om en slapp inn flere nye land. I 2004 innførte EBU semifinale i Eurovision Song Contest, og dermed fikk Serbia og Montenegro delta for første gang. I 2006 ble føderasjonen Serbia og Montenegro oppløst etter en montenegrinsk folkeavstemning om løsrivelse. Montenegro erklærte sin uavhengighet i juni 2016, og den tidligere føderasjonen ble delt opp i to selvstendige nasjoner: Montenegro og Serbia. Begge landene debuterte som selvstendige land i Eurovision Song Contest 2007.
Vant i debuten
I 2007 debuterte Serbia som selvstendig nasjon, og Marija Šerifović' ballade «Molitva» vant konkurransen etter å ha fått 268 poeng. Serbia ble med det det første landet til å vinne konkurransen på første forsøk, siden Sveits vant den aller første utgaven av konkurransen i 1956. Som følge av Šerifović' seier ble Eurovision Song Contest 2008 arrangert i Serbias hovedstad, Beograd. Som arrangør var Serbia direktekvalifisert til finalen, og landets bidrag, Jelena Tomašević og sangen «Oro», endte til slutt på en sjetteplass.
Høsten 2013 annonserte RTS at landet ikke kom til å delta i konkurransen i 2014. Årsaken var tv-kanalens anstrengte økonomiske situasjon og mangel på sponsorer. Serbia sendte imidlertid alle de tre showene og kom tilbake i Eurovision Song Contest igjen i 2015. To år senere ble landet slått ut av semifinalen, og flere middels resultater fulgte de påfølgende årene. I 2022 fikk Serbia sin tredje beste plassering, da Konstrakta sang landet til en femteplass med låten «In corpore sano».
Deltakere
Under er en liste over Serbias deltakere, plasseringer og poeng i konkurransen siden debuten. {{legend|gold|Vinner}} {{legend|#dcdcdc|Andreplass}} {{legend|#ffdead|Tredjeplass}} {{legend|#e0ffff|Sisteplass}} I 2009 kom Serbia på tiendeplass i telefonavstemningen i sin semifinale, men avanserte likevel ikke til finalen. Bakgrunnen var at tv-seerne stemte frem ni bidrag til finalen, mens juryene valgte det tiende. Det finske bidraget var juryens valg og sikret seg dermed en finaleplass på bekostning av Serbia.
Stemmehistorikk
Oversikt over poeng til og fra Serbia i finaler siden debuten i 2007. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.
Tabellene omfatter bare poeng fra finaler. Poeng som Serbia har gitt og fått i semifinaler, er ikke tatt med.
Ane Lillian Tveit
Ane Lillian Tveit (født i Kristiansand 12. august 1974) er en norsk gründer, som har vært med å starte organisasjoner som Noah for dyrs rettigheter og Ahead for funksjonshemmede barn i Moldova.
Ane Lillian Tveit har designet «so-ro vuggen», som vugger forlengs etter teorier om sanseintegrasjon som beskriver forlengs vugging som den mest behagelige bevegelse for barnet. Hun deltok i Skaperen 2009 på TV2 med denne vuggen, og kom helt til finalen. Hun har ytterligere mottatt Merket for god design 2010 fra Norsk Designråd, nominert til Bo Bedre Prisen høsten 2010 og nominert til Designprisen 2011 av Tysk Designråd for utvikling av so-ro vuggen. Hun vant publikumsavstemningen som Årets gründerkvinne 2012 fra Innovasjon Norge og Nærings- og handelsdepartementet.
So-ro vuggen har fått internasjonal oppmerksomhet bla gjennom NBC Celebrity Nursery Trends. Ane Lillian Tveit startet eksport til USA på egen hånd. Fra 2013 overtok det spanske selskapet Babyhome produksjon og distrubusjon på lisens. Selskapet har distribusjon i 35 land. Lisensavtalen ble annullert juli 2015, da Babyhome produserte og distribuerte vuggen med vesentlige endringer uten godkjennelse av designeren.
I 2011 mottok Ane Lillian Tveit Barn av Jordens Pris for sitt arbeid for funksjonshemmede barn.
Ane Lillian Tveit er utdannet ergoterapeut fra Høyskolen i Oslo i 1999. Hun er delvis oppvokst utenfor Sandvika i Bærum, men har på grunn av sin far (komponisten Sigvald Tveit) hatt flere av sine barndomsår i Los Angeles i USA.
Oslo Venstre
Oslo Venstre er et av Venstres største fylkeslag. Fylkeslaget er representert på Stortinget med Guri Melby, Ola Elvestuen og Grunde Almeland i perioden 2021–2025. Ved bystyrevalget i 2019 oppnådde Oslo Venstre 5,8% oppslutning og fire representanter i bystyret.
Historie
På 1800-tallet hadde Christiania flere politiske foreninger som var knyttet til Venstre. Blant disse var den mer eksklusive Private Liberale Klub og Kristiania Liberale Forening (grunnlagt 1884), som bl.a. ble ledet av Fredrik Arentz Krog. I 1893 ble ulike Venstreforeninger samlet i Kristiania Venstre, det senere Oslo Venstre. Oslo Venstre med forløpere hadde helt fra 1884 også nære bånd til Norsk Kvinnesaksforening (NKF), en tilknytning som fortsatt var viktig i 1950- og 1960-årene.
Organisasjon
Oslo Venstre ledes av Grunde Almeland (Bydel Gamle Oslo). Nestledere er Naomi Ichihara Røkkum og Olav Persson Ranes. De tre er valgt for perioden 2022–2024. Sekretariatsleder er Boye Bjerkholt. Fylkeslaget har kontorer i Venstres Hus i Møllergata 16.
Fylkeslagets høyeste organ er årsmøtet, som avholdes innen utgangen av februar hvert år. Årsmøtet består av valgte delegater fra bydelslagene i Oslo Venstre, styret i fylkeslaget, representanter fra stortingsgruppen, bystyregruppen, Oslo Unge Venstre, Oslo Venstrekvinnelag og Oslo Liberale Studentforening. Mellom årsmøtene er hovedstyret fylkeslagets høyeste organ. Hovedstyret møtes omkring seks ganger i året og består av styret i fylkeslaget, lederne i bydelslagene, representanter fra stortingsgruppen, bystyregruppen, Oslo Unge Venstre, Oslo Venstrekvinnelag og Oslo Liberale Studentforening. I tillegg møter tre direktevalgte representanter som er valgt av årsmøtet.
Mellom hovedstyremøtene er fylkesstyret fylkeslagets høyeste organ. I perioden 2022-2024 består fylkesstyret i Oslo Venstre av syv årsmøtevalgte medlemmer og en representant hver fra Oslo Unge Venstre og Oslo Venstrekvinnelag:
Oslo Venstre som fylkeslag er paraplyorganisasjon for femten lokallag som følger bydelsgrensene i Oslo. Disse er som følger:
Folkevalgte
Stortinget 2021-2025
Oslo Bystyre 2019-2023
Bydelsutvalgene 2019-2023
Milla Saari
Milla Saari (født Jauho 10. juli 1975) er en finsk tidligere langrennsløper som konkurrerte i perioden 1994 til 2007. Hun var mest kjent for å være blant de finske langrennsløperne som ble dopingtatt på hjemmebane under Ski-VM 2001 i Lahtis. Hun ble avslørt for bruk av hydroksyetylstivelse (HES), et preparat for å øke blodplasma. Saari, den gang Jauho, var en del av stafettlaget på 4 x 5 km som tok sølv, men ble diskvalifisert på grunn av dopingsaken. Hun ble også nummer seks på 15 km i de samme mesterskapene.
Oslo Venstre
Historikk
Venstres oppslutning i Oslo ved de seneste valgene:
Milla Saari
Hun hevdet selv at hun ikke visste at det var ulovlige dopingmidler hun fikk. Hun ble likevel utestengt fra idretten i to år som følge av dopingsaken.
Hun la opp som aktiv utøver i 2007.
Tilsynet med Efterretningstjenesterne
Medlemmene i Tilsynet med Efterretningstjenesterne er utnevnt av justisministeren etter forhandling med forsvarsministeren og etter drøftelser med Folketingets komité for etterretningstjenestene. Formannen er dessuten utnevnt etter felles innstilling fra Østre og Vestre Landsret.
Kroppsmaling
Kroppsmaling er dekorering av naken menneskehud ved hjelp av maling. Hos flere naturfolk, blant annet i Afrika og Nord-Amerika, er kroppsmaling en del av tradisjonell kultur for å smykke kroppen. Slik pynt kan inngå som del av rituelle handlinger og seremonier, for eksempel i form av krigsmaling. I moderne vestlig kultur brukes kroppsmaling oftere for å skape oppmerksomhet om en sak, ikke sjelden som en politisk ytring i en protestaksjon, eller som et kunstuttrykk. Sportssupportere maler ofte ansikter og overkropper med flagg og farger til det laget de heier på. Jegere og soldater kan kamuflere seg med mørk eller flekkete ansikts- og kroppsmaling.
Sminke kalles vanligvis ikke kroppsmaling.
Tatoveringer er en varig form for kroppsdekor.
Tatsiana Mikhajlava
Tatsiana Mikhajlava (belarusisk: Тацяна Міхайлава, russisk: Татьяна Михайлова, Tatjana Mikhajlova, født 18. januar 1987) er en belarusiske skøyteløper.
Hun representerte Belarus under Vinter-OL 2018 i Pyeongchang, hvor hun ikke kvalifiserte seg til finalen på fellesstarten.
Colombia under Panamerikanske leker 1979
Colombia under Panamerikanske leker 1979. Colombia deltok i de 8. Panamerikanske leker som ble arrangert i San Juan i perioden 1. og 15. juli 1979.
Levende folkekirke
Levende folkekirke er et nettverk av kristne organisasjoner og enkelt-personer som ble startet før kirkevalget i 2015. Nettverket ble i stor grad dannet som en motreaksjon på Åpen folkekirke, men Levende folkekirke har ikke medlemmer, kun sympatisører og støttespillere, og er mer å oppfatte som en interessegruppe enn som et kirkepolitisk parti. Nettverkets strategi frem mot kirkevalget er å anbefale kandidater allerede foreslått av de forskjellige nominasjonskomiteene mer enn å stille egne alternative lister.
Levende folkekirke forfekter i stor grad et bibelsyn preget av apostolisk tenking og kirkelig tradisjon, der Bibelen leses i lys av sin samtid og faktiske hendelser, og i mindre grad vektlegger leserens egne erfaringer og meninger. Levende folkekirke ønsker å bevare kirkens tradisjonelle ekteskapssyn, og vil ikke åpne opp for vigsel eller velsignelse av likekjønnede par i Den norske kirke.
Teologisk basis: ''Levende folkekirke slutter seg fullt ut til Den norske kirkes basis, som er Den hellige skrift og kirkens bekjennelsesskrifter. Bibelen er øverste norm i alt som handler om lære og liv.''
Visjon: ''Levende folkekirke ønsker at Den norske kirke skal være en tydelig og evangelisk folkekirke, slik det sammenfattes i kirkens visjonsdokument ved ordene ‘bekjennende, åpen, tjenende og misjonerende’. Folkekirkens hensikt og mål er å kalle alle mennesker i Norge til tro på evangeliet og til etterfølgelse av Jesus Kristus.''
Oppdrag: ''Levende folkekirke arbeider for at Den norske kirke skal holde fast ved den bibelske og felleskirkelige forståelsen av ekteskapet. Kirkens lære og liturgi må bygge på sannheten om at ekteskapet er Guds ordning for én mann og én kvinne.''
Avvikling
31. desember 2015 ble Levende folkekirke avviklet. Ledelsen sa at de ikke tror at partigrupper bidrar til enhet og fellesskap i kirken, og at "polarisering og oppsplitting ønsker vi ikke å bidra til". I bispedømmerådsvalgenes første runde i 2015 fikk nettverket ca 40% av mandatene.
VM i kjelkehockey 2009
VM i kjelkehockey 2009 ble arrangert i perioden 9. til 16. mai 2009, i Ostrava i Tsjekkia.
Dette var femte gang det ble arrangert VM i kjelkehockey, og regjerende verdensmestre var Canada.
Antigua og Barbuda under Sommer-OL 2000
Antigua og Barbuda under Sommer-OL 2000. Tre sportsutøvere, to menn og en kvinne fra Antigua og Barbuda deltok i to sporter, friidrett og seiling under Sommer-OL 2000 i Sydney. Det var sjette gangen Antigua og Barbuda deltok i et sommer-OL, de vant ingen medaljer. Friidrettsutøveren Heather Samuel var landets flaggbærer under åpningsseremonien.
Independence (Missouri)
Independence er den fjerde største byen i den amerikanske delstaten Missouri. Det meste av Independence ligger i fylket Jackson County, som den også er fylkessete for, selv om en liten del av byen ligger i Clay County. Independence er en drabantby til Kansas City (Missouri) og er en del av Kansas City storbyområde.
I 2010 hadde Independence en befolkning på 116 830 innbyggere.
Jennifer Suhr
Jennifer Suhr (født Jennifer Stuczynski 5. februar 1982 i Chautauqua, New York) er en amerikansk friidrettsutøver som konkurrerer i stavsprang.
Stuczynski begynte med stavsprang i 2004, og året etter hoppet hun 4,20. I 2006 ble hun nummer tre i IAAF World Athletics Final og forbedret sin personlige rekord til 4,66.
I 2007 hoppet hun 4,88 før VM i Osaka skulle begynne. Hoppet var det nest høyeste noen hadde hoppet, bare verdensrekordinnehaveren Jelena Isinbajeva hadde høyere resultat. VM ble imidlertid en fiasko for Stuczynski, som havnet nede på tiendeplass.
Stuczynski deltok i innendørs-VM 2008 der hun tok sølvet bak Isinbajeva. I utendørssesongen satte Stuczynski ny personlig rekord på 4,90 i et stevne i Carson, California.
Stuczynski deltok i Sommer-OL 2008, og tok sølvmedaljen med et hopp på 4,80. Den eneste som hoppet høyere, var igjen russiske Isinbajeva.
Byrknesøy kapell
Byrknesøy kapell er et kapell fra 1972 på Byrknesøyna i Gulen kommune. Kirken er i tre og har 250 plasser. Byrknesøy kapell er bygget der det tidligere sto et bedehus som ble vigslet 26. mai 1972 av biskop Per Juvkam. Arkitekt for bygningen var Johan Tveit og byggmestre Odd Ånneland og Marchall Unneland.
Bygningen
Bygningen er bygget som et enkelt gudshus. Det vanlige på denne tiden var å bygge arbeidskirker i betong. På Byrknes ønsket en å erstatte bedehuset og få bedre romplass og kjøkken. I den sørlige delen av huset finner vi storsalen og i enden av den korpartiet. Koret har samme bredde som huset, men har et trinn opp. På nordsiden er det en mindre sal med dører som kan åpnes inn til hovedsalen.
Inventar
Alter, alterring og døpefont blir satt inn i rommet ved kirkelige handlinger. Ellers er kapellet utstyrt som et vanlig bedehus og hovedsalen blir brukt til møter og basarer.
Liste over Saskatchewans statsministre
Saskatchewans statsminister er denne canadiske provinsens førsteminister.
Byrknesøy kapell
Inventar
I 1980 fikk kapellet kirkeklokke. Den var delvis finansiert av rederiet Det Stavangerske Dampskipsselskap som var eieren til skipet Austri som forliste utenfor Byrknesøyna i 1979. Fem personer døde i ulykken, men resten av mannskapet ble reddet av bygdefolk. I den forbindelse ble tårnet på taket utvidet for å gi plass til klokken.
Altertavlen er fra 1911 og har et bilde av Kristus med tittelen Kom til meg. Den er laget av Wilhelm Bjørknes.
Prekestolen er fra 1972.
Døpefonten er av tre og laget av Karl Berthelsen i 1972. Dåpsfat og dåpsmugge er av sølvplett og trolig også fra 1972.
Orgelet er et Harmonium som ble flyttet fra Mjømna kirke på 1960-tallet.
Kapellet har to klokker en udatert med innskriften  Land, land, land, høyr Herrens ord, og en klokke fra 1979 med innskrift  Til minne om «Austri»s forlis 1979.
Sandshamn
Sandshamn var på slutten av 1800-tallet et av de viktigste fiskeværene på Sunnmøre, og hadde både pensjonat og eget sykehus. I sesongen kunne bygda være tilholdssted for opp til 2000 fiskere.
I dag ligger det et ferskfiskmottak, en hummerpark, en matvare-butikk og ei gjestehavn på stedet.